Foto: Getty Images «Atletiko» futbolchisi Joau Felish «Tuttosport» talqiniga ko‘ra, Yevropaning 2019 yildagi eng yaxshi yosh futbolchisiga topshiriladigan «Golden Boy-2019» sovriniga ega chiqdi. Italiya nashri tomonidan 2003 yildan buyon, an’anaviy tarzda 21 yoshgacha bo‘lgan Yevropaning eng yaxshi yosh futbolchisiga topshiriladigan sovringa 20 yoshli portugaliyalik futbolchi munosib ko‘rildi. U so‘rovnomada «Borussiya» Dortmund klubi yarimhimoyachisi Jyeydon Sanchodan ko‘proq ovoz to‘pladi. Ovoz berish yakunlariga ko‘ra, nomzodlar ro‘yxati:  1. Joau Felish («Atletiko»/«Benfika») – 332 ochko  2. Jyeydon Sancho («Borussiya» Dortmund) – 175  3. Kay Xaverts («Bayyer») – 75  4. Erling Holand («RB Zalsburg») – 74  5. Matteys de Ligt («Yuventus») – 71. Eslatib o‘tamiz, o‘tgan yil ushbu sovrin «Ayaks» himoyachisi Matteys de Ligtga nasib etgandi.